Aptiekas iela (Rīga)
Šis raksts ir par ielu Rīgā. Par citām jēdziena Aptiekas iela nozīmēm skatīt nozīmju atdalīšanas lapu. Aptiekas iela ir iela Rīgas Ziemeļu rajonā, Sarkandaugavā. Aptiekas iela sākas krustojumā ar Tilta ielu un beidzas uz Kundziņsalas tilta pār Sarkandaugavu, turpinoties kā Kundziņsalas 6. šķērslīnija. Savieno Sarkandaugavu ar Kundziņsalu. Aptiekas ielā ir dažāda veida, pārsvarā dzīvojamā, apbūve. Šeit atrodas Sarkandaugavas filiālbibliotēka (Aptiekas iela 14A) un Rīgas psihiatrijas un narkoloģijas centrs (Aptiekas 7/9), kā arī pirmsskolas izglītības iestāde.